รัฐธรรมนูญแห่งราชอาณาจักรไทย กำหนดให้ ศาลมี ๔ ศาล

๑.ศาลรัฐธรรมนูญ

๒.ศาลยุติธรรม

๓. ศาลปกครอง

มาตรา ๒๒๓ ศาลปกครองมีอำนาจพิจารณาพิพากษาคดีพิพาทระหว่างหน่วย

ราชการ หน่วยงานของรัฐ รัฐวิสาหกิจ องค์กรปกครองส่วนท้องถิ่น หรือองค์กรตามรัฐธรรมนูญ

หรือเจ้าหน้าที่ของรัฐกับเอกชน หรือระหว่างหน่วยราชการ หน่วยงานของรัฐ รัฐวิสาหกิจ องค์กร

ปกครองส่วนท้องถิ่น หรือองค์กรตามรัฐธรรมนูญ หรือเจ้าหน้าที่ของรัฐด้วยกัน อันเนื่องมาจาก

การใช้อำนาจทางปกครองตามกฎหมาย หรือเนื่องมาจากการดำเนินกิจการทางปกครองของหน่วย

ราชการ หน่วยงานของรัฐ รัฐวิสาหกิจ องค์กรปกครองส่วนท้องถิ่น หรือองค์กรตามรัฐธรรมนูญ

หรือเจ้าหน้าที่ของรัฐ ทั้งนี้ ตามที่กฎหมายบัญญัติ รวมทั้งมีอำนาจพิจารณาพิพากษาเรื่องที่

รัฐธรรมนูญหรือกฎหมายบัญญัติให้อยู่ในอำนาจของศาลปกครอง

อำนาจศาลปกครองตามวรรคหนึ่งไม่รวมถึงการวินิจฉัยชี้ขาดขององค์กรตามรัฐธรรมนูญ ซึ่งเป็นการใช้อำนาจโดยตรงตามรัฐธรรมนูญขององค์กรตามรัฐธรรมนูญนั้น

ให้มีศาลปกครองสูงสุดและศาลปกครองชั้นต้น และจะมีศาลปกครองชั้นอุทธรณ์ด้วยก็ได้

๔. ศาลทหาร

มาตรา ๒๒๘ ศาลทหารมีอำนาจพิจารณาพิพากษาคดีอาญาซึ่งผู้กระทำผิดเป็น

บุคคลที่อยู่ในอำนาจศาลทหารและคดีอื่น ทั้งนี้ ตามที่กฎหมายบัญญัติ

การแต่งตั้งและการให้ตุลาการศาลทหารพ้นจากตำแหน่ง ให้เป็นไปตามที่กฎหมายบัญญัติ

ข้อแตกต่างระหว่างศาลยุติธรรมและศาลปกครอง

1. คดีที่อยู่ในอำนาจพิจารณาพิพากษาแตกต่างกัน ศาลปกครองมีอำนาจพิจารณาพิพากษาคดีปกครอง ส่วนศาลยุติธรรมมีอำนาจพิจารณาพิพากษาคดีอาญา คดีแพ่ง และคดีตามกฎหมายเฉพาะในบางเรื่อง เช่น คดีล้มละลาย คดีทรัพย์สินทางปัญญา คดีแรงงาน คดีภาษีอากร
2. ศาลปกครองใช้ระบบไต่สวน

ศาลยุติธรรมใช้ระบบกล่าวหาเป็นหลัก ยกเว้นคดีบางประเภทใช้ระบบไต่สวน เช่นคดีแรงงาน คดีผุ้ดำรงตำแหน่งทางการเมือง

(ระบบไต่สวน ศาลเป็นผู้ค้นหาความจริง ส่วนระบบกล่าวหา คู่กรณีเป็นผู้เสนอข้อเท็จจริงและพยานหลักฐานให้ศาลพิจารณาตัดสิน)

1. ผู้ตัดสินคดีคดีของศาลยุติธรรมเรียกว่า “ผู้พิพากษา”

ผู้ตัดสินคดีของศาลปกครอง เรียกว่า “ตุลาการศาลปกครอง”

๔ คู่กรณีของศาลยุติธรรมเรียกว่า โจทก์ – จำเลย

คู่กรณีของศาลปกครองเรียกว่า “ผู้ฟ้องคดี – ผู้ถูกฟ้องคดี”

1. ชั้นของศาล

ศาลยุติธรรมมี ๓ ชั้น คือ

* ศาลชั้นต้น
* ศาลอุทธรณ์
* ศาลฎีกา

ศาลปกครอง มี ๒ ชั้น

* ศาลปกครองชั้นต้น
* ศาลปกครองสูงสุด

๖.ศาลยุติธรรมชั้นต้น ได้แก่

* ศาลแพ่ง
* ศาลอาญา
* ศาลแขวง
* ศาลเยาวชนและครอบครัว
* ศาลแรงงาน
* ศาลภาษีอากร
* ศาลล้มละลาย
* ศาลทรัพย์สินทางปัญญาและการค้าระหว่าประเทศ
* ศาลจังหวัด

๗.ศาลปกครองชั้นต้น แบ่งเป็น ๒ ส่วน คือ

๖.๑ ศาลปกครองกลาง มีเขตอำนาจพิจารณาพิพากษาคดีในเขตกรุงเทพมหานคร กาญจนบุรี ชัยนาท นครนายก นครปฐม นนทบุรี ปทุมธานี ประจวบคีรีขันธ์ พระนครศรีอยุธยา เพชรบุรี ราชบุรี ลพบุรี สมุทรปราการ สมุทรสงคราม สมุทรสาคร สระบุรี สิงห์บุรี สุพรรณบุรี อ่างทอง อุทัยธานี หรือคดีที่ยื่นฟ้องที่ศาลปกครองกลาง

๖.๒ ศาลปกครองในภูมิภาค ปัจจุบันมี ๘ แห่ง

(๑) ศาลปกครองเชียงใหม่ มีเขตอำนาจในท้องที่จังหวัดเชียงใหม่ เชียงราย แม่ฮ่องสอน ลำปาง ลำพูน และมีเขตอำนาจเพิ่มเติมในจังหวัดน่าน พะเยา แพร่ และอุตรดิตถ์

(๒) ศาลปกครองสงขลา มีเขตอำนาจในท้องที่จังหวัดตรัง พัทลุง สงขลา และสตูล และมีเขตอำนาจเพิ่มเติมในท้องที่จังหวัดนราธิวาส ยะลา และปัตตานี

(๓) ศาลปกครองนครราชสีมา มีเขตอำนาจในท้องที่จังหวัดชัยภูมิและนครราชสีมา และมีเขตอำนาจเพิ่มเติมในจังหวัดบุรีรัมย์ ยโสธร ร้อยเอ็ด ศรีสะเกษ สุรินทร์ อุบลราชธานี และอำนาจเจริญ

(๔) ศาลปกครองขอนแก่น มีเขตอำนาจในท้องที่จังหวัด กาฬสินธุ์ ขอนแก่น มหาสารคาม และมีเขตอำนาจเพิ่มเติมในจังหวัดมุกดาหาร

(๕) ศาลปกครองพิษณุโลก มีเขตอำนาจตลอดท้องที่จังหวัดกำแพงเพชร ตาก นครสวรรค์ พิจิตร พิษณุโลก เพชรบูรณ์ และสุโขทัย

(๖) ศาลปกครองระยอง มีเขตอำนาจในท้องที่จังหวัด จันทบุรี ตราด ระยอง ชลบุรี ฉะเชิงเทรา ปราจีนบุรี และสระแก้ว

(๗) ศาลปกครองนครศรีธรรมราช มีเขตอำนาจในท้องที่จังหวัด กระบี่ นครศรีธรรมราช พังงา ภูเก็ต และสุราษฎร์ธานี และมีเขตอำนาจเพิ่มเติมในเขตท้องที่จังหวัดชุมพร และระนอง

(๘) ศาลปกครองอุดรธานี มีเขตอำนาจในท้องที่จังหวัดอุดรธานี หนองคาย สกลนคร หนองบัวลำภู นครพนม และเลย

คดีที่อยู่ในอำนาจพิจารณาพิพากษาของศาลปกครอง หรือคดีปกครอง

1. คดีพิพาทอันเกิดจากการกระทำทางปกครองฝ่ายเดียว ได้แก่การใช้อำนาจหน้าที่ของหน่วยงานหรือเจ้าหน้าที่ของรัฐ สามารถดำเนินการได้เองฝ่ายเดียวโดยไม่ต้องให้เอกชนยินยอมเสียก่อน